Provinco Breŝo - Vikipedio
Provinco Breŝo
4 784 km²
1 247 583 (2020)
261 loĝ./km²
La provinco Breŝo - itale provincia de Brescia - estas provinco en la regiono Lombardio de norda Italio, kun pli ol unu miliono kaj cent mil loĝantoj. Ĝia ĉefurbo, Breŝo, estas la dua urbo laŭ loĝantaro en Lombardio.
Ĝi samlimas la provincon Sondrio nord-okcidente, la provincon Bergamo okcidente, la provincon Kremono sud-okcidente, la provincon Mantovo sude, la provincon Verono (en Venetio) kaj la provincon Trento (en Trentino-Supra Adiĝo/Sudtirolo) oriente.
La provinco de Breŝo, la plej vasta en Lombardio, enhavas tri grandajn lagojn, aldone al multaj montaj lagetoj; ĝi ankaŭ enhavas tri ĉefajn valojn en ĝia norda parto, dume sude ĝi konsistas el parto de la Pada Ebenaĵo.
La provinca teritorio enhavas:
Kvazaŭ plene la valo Camonica, laŭirata de la rivero Oglio norde de la lago de Iseo, kaj la orienta lagbordo;
La valo Trompia, laŭirata de la rivero Mella;
La valo Sabbia, laŭirata de la rivero Chiese kaj enhavanta la lago Idro;
La plej granda parto de la okcidenta kaj suda bordo de la Garda lago;
La montbaza strio inter la lagoj Garda & Iseo kaj la monteta regiono Franciacorta;
Parto de la Pada Ebenaĵo, entenata inter la riveroj Oglio kaj Chiese.
La provinco okupas la teritorioj iam mastrita de la senjoreco de Breŝo, escepte de la urbetoj Asola, Canneto sull'Oglio kaj Lovere.